S-3229/2021

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 15. júní 2021, á hendur B-kk-þgf H-kk-þgf P-kk-þgf, kt. [...], [...], [...], fyrir eftirfarandi sérrefsilagabrot:

I.

Fíkniefnalagabrot með því að hafa þann 18. janúar 2019, að

[...] í Reykjavík haft í vörslum sínum í sölu- og dreifingarskyni 19 kannabisplöntur, 508,31 gramm af kannabislaufum, 220,46 grömm af maríhúana, 9,90 grömm af kókaíni, 31,52 grömm af sveppum og 554,56 grömm af óþekktum efnum. Lögreglan lagði hald á framangreindar plöntur og efni, sem og ræktunar búnað við leit á heimili ákærða.

Telst brot þetta varða við 2. gr., sbr. 4., 5. og 6. gr. laga um ávana- og fíkniefni nr. 65/1974 og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerðnr. 808/2018.

II.

Vopnalagabrot, með því að hafa haft í sínum vörslum loftskammbyssu án þess að vera með skotvopnaleyfi, en lögreglan fann vopnið, ótryggt undir rúmi, við ofangreinda leit á heimili ákærða, sbr. ákærukafla I.

Telst brot þetta varða við 12. gr., 23. gr. og 24. gr., sbr. 1. mgr. 36. gr. vopnalaga nr. 16/1998, sbr. 33. gr. reglugerðar um skotvopn, skotfæri o. fl. nr. 787/1998.

Þess er krafist að ákærði verði dæmdur til refsingar og til greiðslu alls sakarkostnaðar. Þá er krafist upptöku á 19 kannabisplöntum, 508,31 gramm af kannabislaufum, 220,46 grömm af maríhúana, 9,90 grömm af kókaíni, 31,52 grömm af sveppum, 554,56 grömm af óþekktum efnum og loftbyssu sem og alls þess ræktunarbúnaðs og munum er starfseminni tengist og lögregla lagði hald á í framangreindri leit og nánar er getið í munaskýrslum 135225 og 135256, þar með talið lömpum, tjöldum, straumbreytum, loftblásurum, vatnsdælum o. fl. skv. 6. og 7. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, sbr. reglugerð nr. 808/2018 og 1. mgr. 37. gr. vopnalaga nr. 16/1998.

Ákærði sótti ekki þing við þingfestingu málsins og hafði ekki boðað forföll en hafði verið birt ákæra og fyrirkall. Verður málið dæmt samkvæmt heimild í a-lið 1. mgr. 161. gr. laga nr. 88/2008 um meðferð sakamála enda var þess getið í fyrirkallinu að þannig gæti farið um meðferð málsins. Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæða í ákæru.

Ákærði er fæddur í [...]. Samkvæmt framlögðu sakavottorði, dagsettu 8. júní 2021, hefur ákærða tvisvar sinnum áður verið gerð sektarrefsing með lögreglustjórasátt þar af einu sinni fyrir fíkniefnalagabrot með sátt 7. apríl 2015. Að öðru leyti hefur sakarferill ákærða ekki áhrif við ákvörðun refsingar.

Brot ákærða er réttilega heimfært til refsiákvæða en brot gegn ákvæðum laga nr. 65/1974 um ávana- og fíkniefni geta varðað allt að 6 ára fangelsi, sbr. 5. gr. laganna. Við ákvörðun refsingar er litið til eðlis og umfangs brots ákærða. Brotið var vel skipulagt og ásetningur ákærða einbeittur en hann þurfti að koma sér upp sérútbúnaði í húsnæði sem hann hafði til umráða og leggja mikla vinnu í ræktun þeirra fíkniefna sem um ræðir. Þá er einnig litið til þess að ákærði hafði mikið magn fíkniefna í vörslum sínum í sölu- og dreifingarskyni. Verður framangreint metið ákærða til refsiþyngingar, sbr. 6. tölul. 1. mgr. 70. gr. almennra hegningarlaga nr. 19/1940.

Með hliðsjón af framangreindu og sakarefni málsins þykir refsing ákærða hæfilega ákveðin fangelsi ífjóra mánuði, en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Með vísan til lagaákvæða í ákæru er fallist á upptökukröfu eins og nánar greinir í dómsorði.

Ákærði greiði 174.506 krónur í sakarkostnað.

Af hálfu ákæruvaldsins flutti málið K-kk-nf Ó-kk-nf aðstoðarsaksóknari.

S-kk-nf G-kk-nf, aðstoðarmaður dómara, kveður upp dóminn.

D Ó M S O R Ð:

Ákærði, B-kk-nf H-kk-nf P-kk-nf, sæti fangelsi í fjóra mánuði en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa, haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Upptæk eru gerð til ríkissjóðs 19 kannabisplöntur, 508,31 gramm af kannabislaufum, 220,46 grömm af maríhúana, 9,90 grömm af kókaíni, 31,52 grömm af sveppum, 554,56 grömm af óþekktum efnum, loftbyssa og allur sá ræktunarbúnaður og munir samkvæmt munaskýrslum lögreglu nr. 135225 og 135256, þar með talið lampar, tjöld, straumbreytar, loftblásarar og vatnsdælur.

Ákærði greiði 174.506 krónur í sakarkostnað.

S-kk-nf G-kk-nf